مکانات اور شہری غریبی کے خاتمے کی وزارت
شہری ہندستان اور رئیل اسٹیٹ سیکٹر کی تاریخ ہمیشہ دو مراحل میں یاد کی جائے گی- ’ریرا سے پہلے‘ اور’ریرا کے بعد‘:ہردیپ سنگھ پوری
ریرا ،رئیل اسٹیٹ سیکٹر کے لئے گیم چینجر ہے
ریرا کوآپریٹیو فیڈریشن میں ایک ابتدائی کوشش ہے: ہردیپ سنگھ پوری
34 ریاستوں اور مرکز کے زیر انتظام علاقوں نے اب تک ریرا  کے تحت ضوابط کو نوٹیفائی کیا ہے
30 ریاستوں اور مرکز کے زیر انتظام علاقوں میں رئیل اسٹیٹ ریگولیٹری اتھارٹیز کا قیام کیا ہے
نئی دہلی،20 جنوری2021/ہاؤسنگ اور شہری امور کے وزیر مملکت  جناب ہردیپ سنگھ پوری نے کہا ہے کہ شہری ہندستان کی تاریخ اور ریئل اسٹیٹ شعبہ ہمیشہ دو مراحل میں یاد کیا جائے گا۔ ریرا  سے پہلے اور ’ریرا  کے بعد۔ انہوں نے کہا کہ صارفین کا تحفظ مودی حکومت کے لئے اعتماد کا ایک موضوع ہے۔ صارف کسی بھی صنعت کی بنیاد ہوتے ہیں، جس کی ترقی اور فروغ کے مرکز میں اس کے مفاد کا تحفظ ہوتا ہے۔ انہوں نے کہا، ’’ریرا نے اب تک ایک غیر منظم شعبے میں حکمرانی نظام کو متاثرکیا ہے ۔ ڈی مونیٹائزیشن یعنی پیسے کی نکاسی اور اشیا اور خدمات ٹیکس قوانین کے ساتھ اس نے کافی حد تک رئیل اسٹیٹ شعبے سے کالے دھن کا صفایا کیا ہے۔
ریرا کے تجاویز کا ذکر کرتے ہوئے جناب پوری نے کہاکہ ریرا میں تبدیلی لانے والے تجاویز ہیں ، جو بڑی ایمانداری سے ان لوگوںکو نشانہ لگاتے ہیں جو مسلسل رئیل اسٹیٹ شعبے کو نقصان پہنچا رہے تھے۔ اس قانون میں ترمیم کی گئی ہے کسی بھی پروجیکٹ کو ایک افسر کے ذریعہ منظور پروجیکٹ کے نقشے کے بغیر بیچا نہیں جاسکتا ہے اور ریگولیٹری اتھارٹی میں رجسٹرڈ منصوبے کو جھوٹے اشتہارات کی بنیاد پر بیچنے کے رواج کو ختم کیا جاسکتا ہے۔
انہوں نے کہاکہ جس کام کے لئے قرض منظور کیا گیا تھا، ان کے علاوہ دیگرمقاصد /سرگرمیوں کے لئے رقم لگانے ، فنڈ ڈائیورزن)کو روکنے کے لئے پرموٹروں کو ’ پروجیکٹ پر مبنی الگ بینک کھاتا ‘ رکھنا ضروری ہے۔ کارپوریٹ ایریا کی بنیاد پر یونٹ کے سائز کی ضروری جانکاری دینا چال بازی اور بے ایمانی سے صارف کو نقصان پہنچانے والے نظام کی جڑ پر وار کرتی ہے۔ جناب پوری نے کہاکہ اگر پرموٹر یا خریدار بھگتان نہیں کرپاتا ہے تو سود کا سامان مساوی شرح پر ادائیگی کرنے کی تجویز ہے۔ انہوں نے بتایا کہ قانون کے تحت ایسے کئی دیگر تجاویز ہیں، شعبے میں حاصل اختیار کی نا برابری میں سدھار کرتےہوئے صارفین کو بااختیار بنا دیا ہے۔
جناب پوری نے ذکر کیا کہ ریرا کوآپریٹیو فیڈریشن میں ایک ابتدائی کوشش ہے۔ انہوں نے کہاکہ قانون کو مرکزی حکومت کے ذریعہ چلایا گیاہے، لیکن ضوابط کو ریاستی سرکاروں کے ذریعہ نوٹیفائی کیاجانا ہے۔ ریاستی سرکاروں کو ریگولیٹری اتھارٹی اور اپیلی ٹریبونل بھی مقرر کرنا ہے۔ انہوں نے کہا کہ ریگولیٹری اتھارٹی کو پروجیکٹ کی جانکاری کے لئے ایک سرگرم اور معلومات ویب سائٹ کو چلانے سمیت تنازعات کو نبٹانے کے لئے روزمرہ کی انتظام کی ضرورت ہوتی ہے۔
ہاؤسنگ اور شہری امور کے وزیر نےبتایاکہ مئی 2017میں ریراکے پوری طرح سے نافذ ہونے کے بعد ، 34 ریاستوں اور مرکز کے زیر انتظام علاقوں میں ریرا کے تحت ضوابط کو نوٹی فائی کیا ہے ۔ 30 ریاستوں اور مرکز کے زیر انتظام علاقوں نے ریئل اسٹیٹ ریگولیٹری اتھارٹی کا قیام ہے۔ انہوں نے کہا کہ 26 ریاستوں اور مرکز کے زیر انتظام علاقوں میں اپیلی ٹریبونل کا قیام ہے۔ انہوں نے کہاکہ 16 ریگولیٹری اتھارٹیز کے ذریعہ پروجیکٹ کی معلومات کے لئے ایک ویب پورٹل شروع کیا گیا ہے۔ انہوں نے کہا کہ یہ ریرا کا مرکزی پوائنٹ ہے اور یہ پورے پروجیکٹ کی شفافیت کو یقینی بناتاہے۔
جناب پوری نے بتایا کہ تقریباً 60 ہزار رئیل اسٹیٹ پروجیکٹس اور 45723 رئیل اسٹیٹ ایجنٹوں کو ریگولیٹری اتھارٹیوں کے ساتھ رجسٹرڈ کیا گیا ہے جو خریداروں کو معلومات کے ساتھ اچھے متبادل چننے کا پلیٹ فارمہیا کرتی ہیں۔ صارفین کے تنازعات کونبٹانےکے لئے 22 آزاد جوڈیشل افسران کو ایک فاسٹ ٹریک نظام کے طور پر مقررکیاگیا ہے۔ جہاں 59 ہزار 649 شکایتوں کا نبٹارا کیا جاچکا ہے۔ انہوں نے کہا کہ اس کے ساتھ ساتھ صارف عدالتوں کا بوجھ بھی کم کیا گیا ہے۔
مرکزی وزیر نے زور دے کر کہاکہ ریرا کا کردار حقیقت میں رئیل اسٹیٹ شعبے کے لئے وہی ہے جو سیبی کی شیئر بازار کے لئے ہے ۔ اس کے نفاذ سے رئیل اسٹیٹ شعبہ نئی بلندیوں کوحاصل کرسکے گا۔
ش ح۔ ش ت۔ج
Uno-606
(Visitor Counter : 92